CELEX: 32021R0723
Language: el
Date: 2021-02-26 00:00:00
Title: Κατ’ εξουσιοδότηση κανονισμός (ΕΕ) 2021/723 της Επιτροπής της 26ης Φεβρουαρίου 2021 για τη συμπλήρωση του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου όσον αφορά τη δημιουργία δημόσιου μητρώου στο οποίο απαριθμούνται οι οργανισμοί που έχουν οριστεί από κάθε κράτος μέλος για την εποπτεία των διαδικασιών παλαίωσης των αλκοολούχων ποτών

5.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 155/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/723 ΤΗΣ ΕΠΙΤΡΟΠΗΣ
         της 26ης Φεβρουαρίου 2021
         για τη συμπλήρωση του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου όσον αφορά τη δημιουργία δημόσιου μητρώου στο οποίο απαριθμούνται οι οργανισμοί που έχουν οριστεί από κάθε κράτος μέλος για την εποπτεία των διαδικασιών παλαίωσης των αλκοολούχων ποτών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/787 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για τον ορισμό, την περιγραφή, την παρουσίαση και την επισήμανση των αλκοολούχων ποτών, τη χρήση των ονομασιών των αλκοολούχων ποτών στην παρουσίαση και επισήμανση άλλων τροφίμων, την προστασία των γεωγραφικών ενδείξεων για τα αλκοολούχα ποτά, τη χρήση της αιθυλικής αλκοόλης και των προϊόντων απόσταξης γεωργικής προέλευσης σε ποτά με αλκοόλη, και για την κατάργηση του κανονισμού (ΕΚ) αριθ. 110/2008 (1), και ιδίως το άρθρο 19 παράγραφος 2,
         Εκτιμώντας τα ακόλουθα:
         
                     (1)
                  
                  
                     Το άρθρο 13 παράγραφος 6 του κανονισμού (ΕΕ) 2019/787 ορίζει ότι οι διαδικασίες παλαίωσης αλκοολούχων ποτών πρέπει να διενεργούνται υπό τον φορολογικό έλεγχο ενός κράτους μέλους ή έλεγχο που παρέχει ισοδύναμες εγγυήσεις.
                  
               
                     (2)
                  
                  
                     Για τον σκοπό αυτό, κάθε κράτος μέλος ορίζει τους οργανισμούς που είναι αρμόδιοι για την εποπτεία των εν λόγω διαδικασιών παλαίωσης και ενημερώνει σχετικά την Επιτροπή, ώστε να μπορεί να δημιουργήσει δημόσιο μητρώο στο οποίο θα παρατίθενται οι εν λόγω ορισθέντες οργανισμοί.
                  
               
                     (3)
                  
                  
                     Για τον σκοπό αυτό, είναι σκόπιμο να θεσπιστούν κανόνες σχετικά με τη δημιουργία του εν λόγω δημόσιου μητρώου.
                  
               
                     (4)
                  
                  
                     Ο παρών κανονισμός θα πρέπει να εφαρμόζεται από την 25η Μαΐου 2021, σύμφωνα με το άρθρο 51 παράγραφος 3 του κανονισμού (ΕΕ) 2019/787,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Δημόσιο μητρώο στο οποίο παρατίθενται οι οργανισμοί που έχουν οριστεί για την εποπτεία των διαδικασιών παλαίωσης των αλκοολούχων ποτών
            
               1.   Βάσει των κοινοποιήσεων των κρατών μελών σύμφωνα με το άρθρο 1 παράγραφος 1 του εκτελεστικού κανονισμού (ΕΕ) 2021/724 της Επιτροπής (2), η Επιτροπή καταρτίζει και επικαιροποιεί κατάλογο των οργανισμών που έχουν οριστεί για την εποπτεία των διαδικασιών παλαίωσης των αλκοολούχων ποτών.
            
            
               2.   Η Επιτροπή συγκροτεί δημόσιο μητρώο το οποίο περιέχει τον επικαιροποιημένο κατάλογο των οργανισμών που έχουν οριστεί για την εποπτεία των διαδικασιών παλαίωσης. Το μητρώο αυτό έχει τη μορφή ηλεκτρονικής βάσης δεδομένων προσβάσιμης από το κοινό.
            
         
         
            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 25η Μαΐου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Φεβρουαρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 130 της 17.5.2019, σ. 1.
         
            (2)  Εκτελεστικός κανονισμός (ΕΕ) 2021/724 της Επιτροπής, της 3ης Μαρτίου 2021, για τη θέσπιση κανόνων εφαρμογής του κανονισμού (ΕΕ) 2019/787 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις των κρατών μελών προς την Επιτροπή σχετικά με τους οργανισμούς που έχουν οριστεί για την εποπτεία των διαδικασιών παλαίωσης αλκοολούχων ποτών και τις αρμόδιες αρχές που είναι υπεύθυνες για την εξασφάλιση της συμμόρφωσης με τον εν λόγω κανονισμό (Βλέπε σελίδα 3 της παρούσας Επίσημης Εφημερίδας).